b'\n_START_ARTICLE_\nRitva Toivola\n_START_PARAGRAPH_\nRitva Toivola (26. helmikuuta 1942 Mikkeli \xe2\x80\x93 20. maaliskuuta 2016 Helsinki) oli suomalainen lastenkirjailija, joka erikoistui fantasiakirjallisuuteen. Toivola julkaisi yli 40 lasten- ja nuortenkirjaa. H\xc3\xa4n opiskeli yleist\xc3\xa4 kirjallisuustiedett\xc3\xa4 ja oli koulutukseltaan humanististen tieteiden kandidaatti. Ennen j\xc3\xa4\xc3\xa4mist\xc3\xa4\xc3\xa4n vapaaksi kirjailijaksi (v. 1989) h\xc3\xa4n toimi Sanoma Osakeyhti\xc3\xb6ss\xc3\xa4 kustannustoimittajana ja toimitussihteerin\xc3\xa4.'